விழாவில் பேசிய முகேஷ் அம்பானி, ``ரிலையன்ஸ் இண்டஸ்ட்ரீஸ் நிறுவனத்தின் கடந்த நிதியாண்டு லாபம் 36,076 கோடியாக அதிகரித்துள்ளது. தனியார் துறையில் அதிக ஜி.எஸ்.டி மற்றும் வருமானவரி ஆகியவற்றை ரிலையன்ஸ் நிறுவனம் செலுத்துகிறது. ரிலையன்ஸ் ஜியோ அறிமுகப்படுத்தப்பட்டது முதல் தற்போது வரை வாடிக்கையாளர் எண்ணிக்கை 21.5 கோடியாக அதிகரித்திருக்கிறது. சர்வதேச அளவில் எந்த ஒரு தொலைத்தொடர்பு நிறுவனமும் இப்படி ஒரு வளர்ச்சியை எட்டியதில்லை. கடந்த நிதியாண்டு கணக்குப்படி, ரிலையன்ஸ் இண்டஸ்ட்ரீஸ் நிறுவனத்தின் நிகர லாபம், 20.6 சதவிகிதம் உயர்ந்திருக்கிறது. ஜியோ அறிமுகப்படுத்தப்பட்ட நாளிலிருந்து இணையப் பயன்பாடு 125 கோடி ஜி.பியிலிருந்து 240 கோடி ஜி.பியாக அதிகரித்துள்ளது. ஜியோவின் சேவை ஒவ்வொரு கிராமத்திலும் பரவியிருக்கிறது.